ועדת הכלכלה, כנסת 16, פרוטוקול מספר 270, 2004-10-18 11:00

שלום שמחון: אנחנו פותחים את הישיבה השנייה להיום, שעוסקת בנושא תקנות רישוי עסקים (אחסנת נפט) (תיקון), התשס"ה-2004.

ליאורה עופרי: התקנות המקוריות הן משנת 1976.

ליאורה עופרי: משנת 2000 התחילו לעשות תיקונים בכל מה שקשור לתחנות הדלק הפיראטיות.

ליאורה עופרי: בתיקונים שלנו אנחנו באים לעשות כמה דברים.

ליאורה עופרי: אנחנו משנים את ההגדרה למחסן סיטונאי, על- מנת שיהיה ברור בנוסח שהוא מיועד למכירת דלק למכליות, לא לתדלוק רכבים.

ליאורה עופרי: הובהר לי שמכיוון שהוראות החקיקה שלנו בתקנות האלו בנוגע לגז עדין אינן קיימות מבחינת משרד התשתיות, נציגות כבאות והצלה מבקשים שאנחנו נמשיך לטפל בנושא הזה.

ליאורה עופרי: יש פה גם תיקוני חקיקה משפטיים עדכניים ותיקוני נוסח מקצועיים מהותיים וטכניים.

שמואל בורסי: אנחנו מתנגדים לשינוי בתקנות ככל שהוא מתייחס למחסן קמעונאי.

שמואל בורסי: אני הבאתי כאן תמונה כדי להמחיש מה זה מחסן קמעונאי.

שמואל בורסי: מהחומר שהגיע לרשותי נוצר רושם כאילו מדובר בתחנת תדלוק או במחסן נפט פיראטי.

שמואל בורסי: במדינת ישראל מוצאים אלפי מכלי סולר ומעט מחסני נפט קמעונאים.

שמואל בורסי: מרבית מחסני הסולר שייכים לחברות הדלק הגדולות.

שמואל בורסי: אם יאושר התיקון בנוגע למחסני נפט קמעונאים, זה אומר שינציחו את מעמדם באופן כזה שהם לא ייפגעו בכל מה שקשור לפריסה הקיימת במושבים, במפעלים, באתרי נופש ובמקומות אחרים.

אתי בנדלר: למה?

שמואל בורסי: אין קשר בין מחסן נפט קמעונאי לתחנות דלק פיראטיות.

שמואל בורסי: ניסו כאן ליצור רושם מטעה ומפחיד על הוועדה ועל שר התעשייה, המסחר והתעסוקה.

שמואל בורסי: ניסו ליצור את הרושם שמדובר בחביות חומר נפץ.

שמואל בורסי: אנחנו צירפנו למכתב של הוועדה חוות דעת מקצועית של מומחים בנושא של סיכונים שעלולים להיות קיימים גם ממכליות שנעות בכבישים וגם ממכלי נפט קמעונאים.

שמואל בורסי: החוות דעת היא של משרד מור ירושלמי, שהתמחה בכל הנושא של מיגון, אספקה בארץ ובעולם בנושא איומים וסקרי סיכונים.

שמואל בורסי: אני רוצה להקריא מסעיף 4(5) לחוות הדעת.

שמואל בורסי: אומר מר אינג'נרי יעקב, שהוא גם יועץ לגופים ממשלתיים שונים: "השוואה בין תחנה קמעונאית הנ"ל למכלית הנעה על הכביש, מעמידה את התחנה בשתי רמות בטיחות מעל המכלית.

שמואל בורסי: המכלית הנעה איננה בתוך מאצרה, הסולר יישפך ויכול לזרום לתוך מבנים ואולמות, ומרחק הפתיחות למבנה ציבור עלול להיות מינימאלי ואפילו 0".

מודי בן-ש"ך: מחסן נפט קמעונאי נועד על פי הכתוב כדי לאפשר לנפק לרכבים שמיועדים להובלה.

שמואל בורסי: איפה כתוב?

מודי בן-ש"ך: ככה כתוב בחוק.

שמואל בורסי: בנוסח הקיים לא כתוב כזה דבר.

מודי בן-ש"ך: זה מה שהתכוונו.

מודי בן-ש"ך: חברת "טן" השתמשה בפרצה הזאת בחוק כדי למכור לציבור.

מודי בן-ש"ך: את הפרצה הזאת אנחנו צריכים לסגור.

יריב פקטה: התקנות שאנחנו מדברים עליהן הפרידו בין תחנות פנימיות וציבוריות למחסן קמעונאי.

יריב פקטה: אם מסתכלים על תחנות תדלוק ציבוריות, אז פרק ד' קובע על פני למעלה מ-5 עמודים עשרות הוראות בטיחות.

יריב פקטה: אם מסתכלים על הפרק שמתייחס לנושא הקמעונאים, אז מדובר בסך הכל ב-6 סניפים.

יריב פקטה: זה ההבדל .

יריב פקטה: במשך 4 השנים האחרונות יש כמה חברות פיראטיות שניסו לנצל לרעה את ההגדרה בחוק.

ליאורה עופרי: הרשות להגבלים העסקיים ומשרד המשפטים תומכים בתיקון.

ליאורה עופרי: אנחנו בסך הכל באים להבהיר את הנושא.

ליאורה עופרי: הגישה שלנו מאז ומתמיד היתה שמחסן קמעונאי מיועד למכירה למכליות, לא למכירה לציבור.

ישראל יניב: האם מתכוונים למשהו עתידי, או שמחילים את זה רטרואקטיבית על מחסנים שקיבלו כבר היתר?

ליאורה עופרי: מאחר ואנחנו בסך הכל באים להבהיר כאן עמדה שממילא אנחנו אוכפים, אז אני לא חושבת שאפשר לעשות פה אפילו הוראת מעבר ולאפשר למחסן קמעונאי להיות תחנת דלק כזאת או אחרת.

ליאורה עופרי: זה אמור להיכנס לתוקף באופן מיידי.

ישראל יניב: יש מחסנים קמעונאים שהתאימו לנוסח הקודם.

ישראל יניב: יש מחסנים קמעונאים שקיבלו היתר ואת כל האישורים הנדרשים.

ישראל יניב: עכשיו את רוצה רטרואקטיבית לבטל את זה.

שלום שמחון: המחסנים האלה נועדו למכירה לציבור?

ישראל יניב: היה מחסן סיטונאי ומחסן קמעונאי.

ליאורה עופרי: מה שהיה עד עכשיו זה מה שאנחנו מתכוונים שימשיך להיות.

ישראל יניב: אנשים קיבלו היתר לפי החוק הזה ופעלו לפי החוק הזה.

ליאורה עופרי: אם הם פעלו לפי החוק, זאת אומרת שהם לא איפשרו מכירה לציבור.

שלום שמחון: אם אני אתרשם בהמשך שדרוש פרק זמן למעבר, אז..

חיים תמם: אין לנו התנגדות לתקנות, למעט העניין הזה שבמספר מקרים ביטלו את נושא הגז הטבעי ואת נושא הגפ"מ.

ליאורה עופרי: חיים, אני ציינתי את זה.

ליאורה עופרי: אם יתברר שאין תקנות רלוונטיות שמכסות את הנושא הזה, אנחנו נאלץ להחזיר חזרה את אותו פרק ג' שהשמטנו.

אתי בנדלר: מתי זה יתברר?

ליאורה עופרי: אפשר לברר את זה היום עם חגית.

אתי בנדלר: אם אתם מבקשים לא לבטל את פרק ג' אתם צריכים שהוועדה תאשר את זה, זה לא שאוטומטית אתם יכולים להוציא או להכניס.

חגית אייזנמן: אני מציעה להשאיר את פרק ג' כמושמט, ושהוא ייכנס לתוקף רק בעוד שנה.

אתי בנדלר: אני מציעה לא לבטל את זה אם אין עדיין תקנות בתוקף שמכסות את הנושא שמדובר עליו.

אתי בנדלר: כשיהיו תקנות בתוקף אנחנו נבטל את הפרק הזה.

שמואל בורסי: בשנה האחרונה אירעו 4 אירועים שבהם היו מעורבות מכליות סולר וגז.

שמואל בורסי: במקרה אחד נהרגו שני מפעילים, במקרה אחר צוותי הכיבוי טיפלו בהתהפכות משאית גז בכביש 5.

שמואל בורסי: בפי גלילות היה מקרה אחד של מכלית סולר, ובעטרות היו 4 מקרים של מכליות לעומת 0 מקרים לגבי מחסני נפט קמעונאים.

שמואל בורסי: אני מתריע שהולך להיות אסון, כי בכבישי הארץ ינועו אלפי מכליות.

שמואל בורסי: התקנות מציעות להעביר את הקיבולת לתוך המכליות.

שמואל בורסי: אין יותר משמעות למחסני נפט קמעונאים.

ליאורה עופרי: תקנות רישוי עסקים (אחסנת נפט) (תיקון), התשס"ה-2004.

ליאורה עופרי: בתוקף סמכותי לפי סעיף 11א לחוק רישוי עסקים, התשכ"ח-1968 וסעיף 173 לפקודת הבטיחות בעבודה (נוסח חדש), התש"ל - 1970, בהסכמת שר התשתיות הלאומיות, ובאישור ועדת הכלכלה של הכנסת לפי סעיף 21א לחוק יסוד: הכנסת וסעיף 2(ב) לחוק העונשין, התשל"ז-1977, אי מתקין תקנות אלה: הוספת שם 1.

ליאורה עופרי: בתקנת רישוי עסקים (אחסנת נפט), התשל"ז-1976 (להלן - התקנות העיקריות), בראשן יבוא השם "תקנות רישוי עסקים (אחסנת נפט), התשל"ז-1976.

שלום שמחון: 1 מאושר.

ליאורה עופרי: תיקון תקנה 1 2.

ליאורה עופרי: בתקנה 1 לתקנות העיקריות – (1) אחרי ההגדרה "אש גלויה" יבוא: "בעל מתיקן" – כל אחד מאלה (1) בעל רישיון העסק או מבקש הרישיון, לפי העניין; (2) אדם שבהשגחתו, בפיקוחו או בהנהלתו פועל העסק; (3) הבעל הרשום או המחזיק בנכס שבו מצוי העסק; (2) בהגדרה "בריכת איסוף", במקום "בריכת איסוף" יבוא "מאצרה"; (3) בהגדרת "גדר", במקום "250 ס"מ" יבוא "2.5 מטרים"; (4) בהגדרת "גדר רשת צפופה"" במקום 180 ס"מ" יבוא "1.8 מטר" ובמקום "0 ס"מ" יבוא "0.6 מטר"; (5) במקום הגדרת "הרשות למתן רשיונות יבוא: "רשות הרישוי" – כמשמעותה בחוק;"

ברוך ובר: אנחנו חושבים שמן הראוי להוסיף להגדרת מאצרה את המילים "שהיא בעלת קרקעית אטומה לחלקו".

שלום שמחון: אנחנו לא מקבלים את זה.

ליאורה עופרי: (6) בהגדרת "חוות מיכלים", במקום "להחסנת" יבוא "לאחסנת"; במקום "קילו- ליטר" (להן – ק"ל)" יבוא "מטר מעוקב (להלן – מ"ק")"; (7) הגדרת "חוות מכלי גפ"מ" – תימחק;

שלום שמחון: פיסקאות (1) –(6) מאושרות.

שלום שמחון: פיסקה (7) לא מאושרת.

ליאורה עופרי: אנחנו כתבנו פה שזה יהיה בהסכמת שר התשתיות הלאומיות.

ליאורה עופרי: מאחר ואין עניין של גז בכל יתר התיקונים למעט השמטת אותן הוראות, אני מבקשת למחוק את המילים "בהסכמת שר התשתיות הלאומיות".

אתי בנדלר: המילים "בהסכמת שר התשתיות" נמחקות.

ליאורה עופרי: (8) במקום הגדרת "מחסן קמעוני" יבוא: "מחסן סיטוני" - אתר שבו מאחסנים נפט סוג ג' בכמות שאינה עולה על 50 מ"ק לשם מכירה לקמעונאים במכליות; "מכלית" – כלי רכב להובלת מוצרי נפט";

שמואל בורסי: אני רוצה להציג בפניכם מסמך שחתום עליו פיטר מגנוס, מפקח עבודה ראשי.

שמואל בורסי: אנחנו מדברים על בטיחות.

שמואל בורסי: המתקן הזה בטוח ברמה של תחנת תדלוק פנימית שמוכרת גם בנזין .

שמואל בורסי: כולנו יודעים את ההבדל בין בנזין לסולר.

שמואל בורסי: מחסני הנפט הקמעונאים מוכרים רק סולר, שדרגת הנפיצות שלו נמוכה בעשרות מונים מבנזין.

שמואל בורסי: לדעתי לא צריך בכלל לתקן את הסעיף כי הסעיף ברור.

שמואל בורסי: מה אומר הסעיף הקיים?

שמואל בורסי: מחסן קמעוני – אתר שבו מאחסנים נפט סוג ב' או סוג ג', קרי סולר, בכמות שאינה עולה על 50 ק"ל לשם מכירה.

שמואל בורסי: אפשר לצמצם את הסעיף באופן כזה שיהיה כתוב "לשם מכירה לארגונים וללקוחות מוסדיים מוגדרים באמצעות מתקן הפעלה מיוחד".

ליאורה עופרי: אנחנו לא מסכימים.

חגית אייזנמן: אנחנו לאורך כל השנים טוענים שלמחסן קמעונאי, כמו שמוגדר כיום בתקנות, אסור למכור דלק בצורה של תדלוק.

שלום שמחון: זאת אומרת שאת מתנגדת לתיקון שהוא מציע?

חגית אייזנמן: כן.

שמואל בורסי: מדוע לא לאסור לחלוטין אספקה ומכירה במכלים?

שלום שמחון: על (8) נקיים הצבעה בעוד חצי שעה.

ליאורה עופרי: (9) בהגדרת "מכל גפ"מ", אחרי "הישראלי" יבוא "ת"י 158 חלק 1 - מיתקנים לגזים פחממניים מעובים (גפ"מ): מאגרים".

שלום שמחון: (9) מאושר.

ליאורה עופרי: (10|) במקום הגדרת "מכל נפט" יבוא: "מכל נפט" - כלי קיבול לנפט נוזלי המתאים לתקנים הישראלי ת"י 4468 חלקים 1 ו-2 מכלי דלק מרותכים מפלדה, ת"י 4571 חלק 1 מכלי דלק תת-קרקעיים בעלי דופן כפולה: ייצור והנגה קתודית, לפי העניין או תקן אחר שאישר מפקח העבודה הראשי;"

ברוך ובר: תקנות המים מעניקות סמכות מקבילה לגורמים במשרד לאיכות הסביבה.

ברוך ובר: לא ראיתי כל ניסיון לעשות סינכרוניזציה בין הסמכויות המקבילות.

ליאורה עופרי: גם המשרד לאיכות הסביבה הוא בגדר נותן אישור לתחנות דלק לפי הצו.

ליאורה עופרי: אם הן לא עומדות בתקנות המים לא יתנו להן אישור.

ליאורה עופרי: אנחנו לא סותרים פה אחד את השני.

שלום שמחון: (10) מאושר.

ליאורה עופרי: (11) במקום הגדרת "מפקח ראשי" יבוא "מפקח עבודה", "מפקח עבודה אזורי" ו"מפקח העבודה הראשי" – כמשמעותם בחוק ארגון הפיקוח על העבודה, התשי"ד-1954;"

שלום שמחון: (11) מאושר.

ליאורה עופרי: (12) בהגדרת "מיתקן", בסופה, במקום "קמעוני" יבוא "סיטוני"; (13) בהגדרת נפט סוג ב'", במקום "65 מעלות" יבוא "55 מעלות"; (14) בהגדרת "נפט סוג ג'" במקום "65 ומעלות" יבוא 55 מעלות";

שלום שמחון: 12 עד 14 מאושר.

ליאורה עופרי: (15) אחרי הגדרת "נפט סוג ג'" יבוא: "נקודת סיכון" - כל אחד מאלה: (1) פתחי יציאה של שסתומי שחרור לחץ, אוורור וניקוז המורכבים על מכל או צינור; (2) שסתומים מוברגים או אורגנים למיניהם המורכבים על מכלים או צינורות; (3) מדי מפלס גובה, נפח או לחץ המורכבים על מכל או צינור; (4) משאבות, מדחסי גז ומכלי ניקוז, למעט פתחי יציאה של שסתומי שחרור לחץ, אוורור, מדי גובה, נפח ולחץ המצויידים בנחיר עוצר של 2 מ"מ, וכן משאבות, מדחסי גז ומכלי ניקוז המהוות חלק ממתקן מילוי או פריקה של מכליות וקרונות";

שלמה שריג: בדרך כלל ברז או מגוף הם לא נקודת סיכון.

שלמה שריג: נקודת סיכון יכולה להיות נקודה שלא נשלטת על ידי אדם.

שלמה שריג: ברז סגור לא מהווה נקודת סיכון.

שלמה שריג: זאת הגדרה כוללת.

שלמה שריג: אין הבדל בין ברז סגור למכל עצמו.

פיטר מגנוס: אני חושב שהוא צריך להיות כלול בנקודת סיכון, כי בברז יכולה להיות דליפה.

פיטר מגנוס: מוצדק לחשב את מרכיבי הבטיחות בהתאם לנקודות האלו.

שלמה שריג: נקודת סיכון יכול להיות שסתום פריקת לחץ, פתח אוורור.

שלמה שריג: למה מגוף סגור מהווה נקודת סיכון?

פיטר מגנוס: הוא בא כדי למנוע שימוש באש גלויה.

שמואל קלמפנר: בתקנה הראשונה מדברים על פתח מכל ועל המקומות שבזמן התפעול הרגיל הם לא תמיד סגורים.

שמשון רוט: אנחנו תומכים בעמדה שהציג פיטר.

שמשון רוט: אנחנו מבקשים להוסיף גם נקודות שבהן מתבצע חיבור וניתוק של צנרת, שזה נקודות תדלוק.

שמשון רוט: המיוחד בנקודות כאלו זה שהן דינאמיות מבחינת המיקום שלהן.

אתי בנדלר: האם זה לא נכלל ממילא?

פיטר מגנוס: אפשר להוסיף אם רוצים להבליט את זה עוד יותר.

אתי בנדלר: בפסקה (2) ייכתב כך: "שסתומים מוברגים או אוגנים למיניהם המורכבים על מכלים או צינורות וכן נקודות אחרות שבהן מתבצע חיבור או ניתוק של הצינורות".

שלום שמחון: פסקה (15) מאושרת.

ליאורה עופרי: (16) בהגדרות "תחנת תדלוק פנימית" ו"תחנת תדלוק ציבורית", במקום ק"ל" יבוא "מ"ק".

שלום שמחון: (16) מאושר.

ליאורה עופרי: תיקון תקנה 2 3.

ליאורה עופרי: בתקנה 2 לתקנות העיקריות - (1) האמור בה יסומן (א), ובמקום "בכמות של", יבוא "במכל או במכלים שקיבולם", במקום "או של פחות" יבוא "או פחות", ובסופו יבוא "ובלבד שקיבולם הכולל לא יעלה על הכמויות האמורות".

ליאורה עופרי: (2) אחרי תקנת משנה (א) יבוא: "(ב) תקנות אלה יחולו על אחסנת נפט בתחנת תדלוק פנימית או ציבורית גם בכמות הפחותה מזו המפורטת בתקנת משנה (א).

ליאורה עופרי: " תקנה 2 הקיימת קובעת את הקיבולת המרבית של המכל.

ליאורה עופרי: אנחנו מבקשים לקבוע את הכמויות המותרות, לא להתייחס לקיבולת המכל.

שלום שמחון: תקנה 2 מאושרת.

ליאורה עופרי: החלפת תקנה 3 4.

ליאורה עופרי: במקום תקנה 3 לתקנות העיקריות יבוא: "חובה לקבל רשיון 3(א) לא תתן רשות הרישוי רשיון אלא אם כן מפקח עבודה אישר את המיתקן.

ליאורה עופרי: (ב) לא יאחסן אדם נפט אלא במקום שאישר מפקח עבודה (ג) לא ישנה אדם מיתקן אלא באישור מפקח עבודה.

ליאורה עופרי: "

שמואל בורסי: ממילא אישור משרד העבודה נדרש לגבי כל סוגי התחנות, לרבות מחסן נפט קמעונאי.

שמואל בורסי: בשביל מה לכתוב מה שממילא נדרש?

ליאורה עופרי: פשוט עושים סדר.

שמואל בורסי: אם כבר עושים סדר, אז בואו ניגע בכל.

שמואל בורסי: ממכתבו של פיטר מגנוס עולה, שתחנת תדלוק כמוה כמחסן נפט קמעונאי מבחינת הבטיחות.

שלום שמחון: אנחנו נטפל בזה בבוא העת.

ליאורה עופרי: החלפת תקנה 4 5.

ליאורה עופרי: במקום תקנה 4 לתקנות העיקריות יבוא: "בקשת רשיון" 4.

ליאורה עופרי: בקשה לרישיון יגיש בעל המיתקן לרשות הרישוי בהתאם להוראות תקנות רישוי עסקים (הוראות כלליות), התשס"א-2000; בתוכנית שיצרף יצויינו גם כל פרטי המיתקן באופן ברור לרבות קיבול מכלי הפט לסוגיו, וכן פירוט קווי מתח ומיתקני חשמל למתח גבוה ועליון, המצויים במרחק של עד 35 מטרים מהמיתקן.

שלום שמחון: אנחנו מאשרים את החלפת תקנה 3 ואת החלפת תקנה 4.

ליאורה עופרי: ביטול תקנה 5 6.

ליאורה עופרי: תקנה 5 לתקנות העיקריות - בטלה.

שלום שמחון: תיקון תקנה 5 מאושר.

ליאורה עופרי: תיקון תקנה 7 7.

ליאורה עופרי: בתקנה 7 לתקנות העיקריות, במקום "יחסין" יבוא "יאחסן".

אתי בנדלר: באיזה חפצים מדובר?

פיטר מגנוס: מאחסנים במקום שיש דלקים או חומרים שעלולים לגרום לתקלה או שריפה.

דוד טל: כל חומר?

פיטר מגנוס: כל דבר.

פיטר מגנוס: אם רוצים לאחסן דברים שלא שייכים לדלקים, אז אפשר לבקש מאיתנו אישור לכך.

שלום שמחון: תיקון תקנה 7 מאושר.

ליאורה עופרי: תיקון תקנה 8 8.

ליאורה עופרי: בתקנה 8 לתקנות העיקריות, במקום "יוחסנו" יבוא "יאוחסנו" ובמקום "שיוחסנו" יבוא "שיאוחסנו".

שלום שמחון: תיקון תקנה 8 מאושר.

ליאורה עופרי: תיקון תקנה 10 9.

ליאורה עופרי: בתקנה 10 לתקנות העיקריות – (1) בכותרת השוליים, בסופה יבוא "ואמצעי כיבוי אש"; (2) בתקנת משנה (ג), המילים "כמשמעותה בתקנה 31(ג)" – יימחקו, ובסופה יבוא "לפי הוראות ת"י 60079 ציוד חשמלי לשימוש באטמוספרות נפיצות של גזים: דרישות כלליות (להלן: ת"י 60079)";

דוד טל: מה אומר תקן 60079?

פיטר מגנוס: מגביל את הדרישות לגבי ציוד חשמלי שמותר להשתמש בו או להפעיל אותו בעבירה נפוצה.

פיטר מגנוס: יש תאורה מוגנת התפוצצות, יש פלאפונים מוגנים התפוצצות.

פיטר מגנוס: אנחנו רוצים לדאוג לכך שהמכשיר יהיה מוגן התפוצצות.

ליאורה עופרי: (3) במקום תקנת משנה (ד) יבוא: "(ד) בשטח פתוח של מיתקן בתחום 15 מטר ממכלים, מאבזרים המותקנים על צנרת, וכן מיחידות ניפוק ומערכות ניקוז לנפט סוג א' יהיה ציוד חשמלי מוגן נגד התפוצצות (explosion proof) בהתאם לת"י 60079 או בעל בטיחות עצמותית (intrinsically safe); הוראה זו תחול על תחנת תדלוק ציבורית או פנימית לגבי יחידות הניפוק והמשאבות.

ליאורה עופרי: (ה) בכל מיתקן ייקבעו ציוד, מכשירים ואבזרים ויוחזקו חומרים מתאימים למניעה ולכיבוי אש לפי דרישת רשות הכבאות.

ליאורה עופרי: הציוד, המכשירים, האביזרים והחומרים הנ"ל יוחזקו במצב תקין ומוכן לשימוש בכל עת; עובדי המיתקן יודרכו בהפעלת האמצעים האמורים.

ליאורה עופרי: "

שמואל קלמפנר: יש כ3,4 אזורי סיכון שמוגדרים בתקנים האירופאים והאמריקנים, שעל פיהם כל המשק נוהג.

שמואל קלמפנר: בתחנת דלק יש משאבה.

שמואל קלמפנר: המנוע הוא explosion proof, המנורה מעל המשאבה היא לא explosion proof.

שמואל קלמפנר: אני מציע לאמץ את התקנים האמריקניים, לא לקפוץ להגדרה הזאת.

אריה נאמן: ועדה מכובדת עשתה את התקן.

אריה נאמן: למה צריך ללכת לתקינה האמריקנית אם יש תקן ישראלי?

שמואל קלמפנר: משום שאני חושב שהתקן לא נכון.

דוד טל: אם טעון תיקון בתקן הישראלי צריך לעשות אותו.

שמואל קלמפנר: התקן הישראלי ייקח הרבה זמן.

דוד טל: בתקן האמריקני זה ייקח פחות?

שמואל קלמפנר: כן, משום שהם מתקנים את עצמם כל הזמן.

ישראל יניב: ה-15 מטר זאת בעיה, לא התקן הישראלי.

פיטר מגנוס: אני מבין את החשיבה סביב גובה המתקן מעל פני הקרקע.

פיטר מגנוס: בגובה מסויים אנחנו לא מגיעים לגבול ההתפוצצות.

פיטר מגנוס: אפשר להוסיף פסקה שאומרת: "אלא במקומות שיוכח שריכוז הדי הדלק לא מגיעים.

שמואל קלמפנר: אני מציע שמפקח עבודה ראשי ומכון הנפט ישבו יחד כדי לסכם את הסעיף הזה.

שלום שמחון: תביאו את הנוסח לישיבה הבאה.

שלום שמחון: תיקון תקנה 10 9(1) ו(2) מאושר, את (3) אתם צריכים להביא לישיבה הבאה.

ליאורה עופרי: תיקון תקנה 11 10.

ליאורה עופרי: בתקנה 11 לתקנות העיקריות, אחרי "שמו ומענו" יבוא "וכן מספר הטלפון שבו ניתן להשיגו".

שלום שמחון: תיקון תקנה 11 אושר.

ליאורה עופרי: תיקון תקנה 13 11.

ליאורה עופרי: בתקנה 13 לתקנות העיקריות (1) במקום "וההתנגדות לאדמה לא תעלה על 10 אום" יבוא "ההארקה תבוצע בהתאם למפרט בתקן אמריקאי NFPA 77 או תקן מתאים אחר שיאשר מפקח העבודה הראשי מראש.

ליאורה עופרי: "

שלום שמחון: תיקון תקנה 13 מאושר.

שלום שמחון: אני רוצה להצביע על תיקון תקנה 1 סעיף (8).

שלום שמחון: מי בעד?

שלום שמחון: ה צ ב ע ה בעד - 2 נגד - 0 נמנע - 1 תיקון תקנה 1 סעיף (8) מאושר.

ליאורה עופרי: תיקון תקנה 15 13.

ליאורה עופרי: בתקנה 15 לתקנות עיקריות, במקום "יחסין" יבוא "יאחסן" ובמקום "הראשי" יבוא "האזורי"; במקום הסיפה החל במילים "או זו שהסכים" יבוא "או שלא בהתאם לתנאים ולסייגים שהוא קבע".

שלום שמחון: תיקון תקנה 15 מאושר.

ליאורה עופרי: הוספת תקנה 16א 14.

ליאורה עופרי: אחרי תקנה 16 לתקנות העיקריות יבוא: "איסורים ושילוט בחוות מכלים 16א.

ליאורה עופרי: בחוות מכלים - (1) לא יעשן אדם ולא ישתמש בטלפון נייד או במכשיר קשר שאינו עומד בדרישות תקנה 10(ג) ו(ד) למעט במבנה המצוי בתוכה; (2) יותקן שלט אזהרה בנוסח " אין לעשן ואין להשתמש בטלפון נייד או מכשיר קשר למעט במבנה" או בנוסח שווה ערך שבו הסבר באמצעים גרפיים.

ליאורה עופרי: "

דוד טל: האם יש לכם איזה שהוא גודל סטנדרטי לשילוט?

דוד טל: הרעיון הוא שאנשים יראו ויזהרו.

דוד טל: אם זה יהיה באותיות קטנות מאוד אנשים לא יראו את זה.

שמואל קלמפנר: לא עושים שלטים כאלה.

שלום שמחון: תקנה 16 א מאושרת.

ליאורה עופרי: ביטול תקנה 17 15.

ליאורה עופרי: תקנה 17 לתקנות העיקריות - בטלה.

אתי בנדלר: האם זה לא מחייב תיקון בפסקה (2)?

ליאורה עופרי: נוסיף את המילים "שאינו מוגן התפוצצות".

ליאורה עופרי: תיקון תקנה 22 16.

ליאורה עופרי: בתקנה 22 לתקנות העיקריות - (1) במקום כותרת השוליים יבוא "מאצרה"; (2) מקום שנאמר "בריכת איסוף" ו"איסוף" יבוא במקומו "מאצרה והצורות הדקדוקיות ישתנו, לפי הענין; (3) בתקנת משנה (ו) (1) ו(2) במקום "ק"ל יבוא "מ"ק".

מיכל בר-טוב: אנחנו מבקשים להוציא מהתקנה הזאת את הגפ"מ כך שלא יחוייב במאצרה.

פיטר מגנוס: ב22 זה מופיע בפרק שדן על חוות מכלים.

פיטר מגנוס: ברור שההוראות בפרק ב' לא חלות על גפ"מ.

ליאורה עופרי: לדעתנו לא צריך לכתוב כלום.

מיכל בר-טוב: בתקנה 22 מתייחסים לנפט סוג א', שזה גפ"מ.

פיטר מגנוס: אבל הכותרת היא חוות מכלים.

פיטר מגנוס: חוות מכלים מוגדרת כחווה שבתוכה מאחסנים.

פיטר מגנוס: .

אתי בנדלר: אני מציעה שהוועדה תחליט שהוראות תקנה 22 לא יחולו על חוות גפ"מ.

אתי בנדלר: אם יסתבר שהנוסח מחייב תיקון כדי לבטא את ההחלטה הזאת, המשרד יציע תיקון ויעביר את זה לוועדה.

שלום שמחון: הוועדה מאשרת את 22 בהתאם להערה של היועצת המשפטית לוועדה.

ליאורה עופרי: תיקון תקנה 23 17.

ליאורה עופרי: בתקנה 23 לתקנות העיקריות (1) במקום כותרת השוליים יבוא "ניקוז מאצרה" (2) במקום "בריכת איסוף", בתקנת משנה (א) ו"בריכת איסוף" בתקנת משנה (ב), יבוא "מאצרה".

ברוך ובר: הניסיון מלמד שבגופים האלה כשישנה תקלה הכל זורם החוצה ואין שום ערך למאצרה.

שלום שמחון: האם המשרד לאיכות הסביבה ראה את התקנות האלו לפני שהן הגיעו לוועדת הכלכלה?

ברוך ובר: אני הוצאתי מכתב בעניין הזה במערכות הפנימיות.

ברוך ובר: .

שלום שמחון: האם משרדי הממשלה ראו את התקנות האלו לפני כן?

ברוך ובר: אני יודע שזה הגיע ללשכה המשפטית.

ברוך ובר: .

ליאורה עופרי: חלק מההערות הגיעו.

שלום שמחון: תיקון תקנה 23 מאושר.

ליאורה עופרי: תיקון תקנה 24 18.

ליאורה עופרי: בתקנה 24(2) לתקנות העיקריות, במקום "12 טון" יבוא "27 טון".

שלום שמחון: תיקון תקנה 24 מאושר.

ליאורה עופרי: תיקון תקנה 25 19.

ליאורה עופרי: בתקנה 25 לתקנות העיקריות, אחרי המילים "אם לדעתו הנסיבות מצדיקות זאת" יבוא" לאחר התייעצות עם רשות הכבאות בכל האמור במניעת וכבוי אש".

שלום שמחון: תיקון תקנה 25 מאושר.

ליאורה עופרי: הוספת תקנה 34א 20.

ליאורה עופרי: לפני תקנה 35 לתקנות העיקריות יבוא: "תדלוק בגפ"מ 34א בתחנת תדלוק ציבורית בה מתבצע תדלוק בגפ"מ יקויימו דרישת תקן ת"י 5512 מיתקנים לתדלוק רכב בגז פחממני מעובה (גפ"מ) במהדורה המעודכנת (להלן - ת"י 5512).

ליאורה עופרי: "

יעקב פרידגוט: אפשר יהיה לפרש את הסעיף הזה כך שדי יהיה במתקן אחד לתדלוק בגפ"מ כדי להחיל על כל התחנה את הוראות תקן 5512.

יעקב פרידגוט: לא זאת הכוונה.

יעקב פרידגוט: הכוונה היא רק לגבי המתקנים שנועדו לתדלק רכב בגפ"מ.

יעקב פרידגוט: אני מציע להוסיף את המילים "לגבי המתקנים בתדלוק רכב בגפ"מ".

פיטר מגנוס: אני חושב שזה מובן מאליו.

שלום שמחון: אנחנו מאשרים את התוספת בתקנה 34א.

ליאורה עופרי: תיקון תקנה 35 20.

ליאורה עופרי: בתקנה 35 לתקנות העיקריות, במקום "יחסין" יבוא "יאחסן" ובמקום "הראשי" יבוא "האזורי"; במקום הסיפה החל במילים "או שהסכים" יבוא "או שלא בהתאם לתנאים ולסייגים שהוא קבע".

שלום שמחון: תיקון תקנה 35 מאושר.

ליאורה עופרי: תיקון תקנה 36 21.

ליאורה עופרי: בתקנה 36 לתקנות עיקריות - (1) ברישה, במקום "יוחסן" יבוא "יאוחסן"; (2) בפסקה (1), במקום "60 ס"מ לפחות או " יבוא "0.6 מטר לפחות או" ובמקום "60 ס"מ לפחות ושליה" יבוא "1 מטר לפחות ושוליה"; (3) בפסקה (2), במקום "מ-50 ס"מ" יבוא "-0.5 מטר".

אתי בנדלר: האם זה לא יחייב שינוי בתחנות קיימות?

ליאורה עופרי: הרעיון הוא להוסיף בטיחות.

יעקב פרידגוט: חייבת להיות הוראת מעבר.

ליאורה עופרי: אני לא יודעת מה המשמעות של זה לגבי מתקנים קיימים.

ליאורה עופרי: אולי צריך להכניס גם את התקנה הזאת להוראת המעבר.

שמואל קלמפנר: רוב התקנות הקיימות בנויות לפי התקנים הבינלאומיים.

שמואל קלמפנר: הוא מדבר על 60 ס"מ של אדמה מעל המכל, שזה בתקנים האנגליים והאמריקניים 2 feet.

שמואל קלמפנר: פתאום אמרו מטר.

שמואל קלמפנר: זה אומר שכל התחנות הקיימות בארץ צריכות להתרומם בעוד 40 ס"מ.

שמואל קלמפנר: אני הייתי נשאר עם 60 ס"מ.

אתי בנדלר: צריכים שהתקנה הזאת תהיה בין התקנות.

אתי בנדלר: .

שלום שמחון: אנחנו מחליטים להשאיר את זה 60 ס"מ.

אתי בנדלר: זאת אומרת, השינויים הם רק שינויי עברית.

שמשון רוט: אנחנו מבקשים שהתקנה לא תחייב הטמנת מכלי סולר.

שמשון רוט: הטמנה של מכלי סולר גורמת נזק חמור לסביבה כי קשה לגלות דליפות.

פיטר מגנוס: אני רואה בזה בעיה.

פיטר מגנוס: אנחנו מדברים על תחנות תדלוק ציבוריות.

פיטר מגנוס: היום יש שיטות אחרות להגן מפני דליפה.

פיטר מגנוס: בתחנות הציבוריות זה מוצדק, אבל בשאר המתקנים אנחנו מתירים אחסון על קרקעי.

שלום שמחון: תיקון תקנה 36 בשינויים שהוזכרו מאושר.

ליאורה עופרי: תיקון תקנה 37 22.

ליאורה עופרי: בתקנה 37 לתקנות העיקריות - (1) בפסקה (1), במקום "15 ס"מ" יבוא "0.15 מטר"; (2) בפסקה (2), במקום "90 ס"מ" יבוא "0.9 מטר"; במקום 150 ס"מ" יבוא "1.5 מטרים; (3) בפסקה (3), במקום "מ – 90 ס"מ יבוא "מ – 0.9".

שלום שמחון: תיקון תקנה 37 מאושר.

ליאורה עופרי: החלפת תקנה 38 23.

ליאורה עופרי: במקום תקנה 38 לתקנות העיקריות יבוא: "הטמנת מכל מתחת למסלול רכב 38.

ליאורה עופרי: מקום שאין זה מעשי למלא אחרי הוראות תקנה 37, מותר להטמין בתחנת תדלוק ציבורית מכל או חלק ממנו מתחת למסלול רכב או במקום שמעליו עלול לנוע רכב או מתחת לתוואי של יחידת ניפוק או כל תוואי אחר, אם מתקיימים כל אלה: (1) מעל המכל שכבת אדמה בעובי של 0.4 מטר לפחות ומעליה הוצב משטח בטון מזויין שממדיו בולטים אופקית 1 מטר לפחות מעבר לקצות המכל; הבטון המזויין יעמוד בדרישות ת"י 466;: חוקת הבטון ות"י 412: עומסים במבנים – עומסים אופיינים, טבלה 12 סוג כלי רכב (3) (2) כוות איש (manhole) במשטח בטון תכוסה במכסה בעל חוזק שווה למשטח בטון.

ליאורה עופרי: "

שלום שמחון: תקנה 38 מאושרת.

ליאורה עופרי: תיקון תקנה 39 24.

ליאורה עופרי: בתקנה 39 לתקנות העיקריות - (1) ברישה במקום "המוחסן" יבוא "המאוחסן" (2) במקום כותרת הטור "בסנטימטרים יבא "במטרים"; (3) בפסקאות, בכל מקום, במקום "100 ס"מ" יבוא "1 מטר"; (4) בטור "במטרים", בכל מקום, במקום "450 ס"מ" יבוא "4.5 מטר", במקום "150 ס"מ" יבוא "1.5 מטר", במקום "50 ס"מ" יבוא "0.5 מטר".

שלום שמחון: תיקון תקנה 39 מאושר.

ליאורה עופרי: תיקון תקנה 40 25.

ליאורה עופרי: בתקנה 40 לתקנות עיקריות - (1) במקום תקנת משנה (א) יבוא: "(א) המרחק מקצה מכל תת - קרקעי עד לקיר מבנה שאין בו אש גלויה יהיה 0.5 מטר לפחות; (2) בתקנת משנה (ב) – (א) ברישה, במקום "מ – 100 ס"מ" יבוא "מ – 1 מטר" במקום "ל50 ס"מ" יבוא "ל0.5 מטר"; (ב) אחרי פסקה (3) יבוא: "(4) המכל הוא מיכול משני.

ליאורה עופרי: "

שלום שמחון: תיקון תקנה 40 מאושר.

ליאורה עופרי: תיקון תקנה 42 26.

ליאורה עופרי: בתקנה 42 לתקנות העיקריות - (1) במקום כותרת השוליים יבוא "השוואת פוטנציאל חשמלי"; (2) תקנות משנה (א) ו(ב) והסימון (ג) – יימחקו.

שלום שמחון: תיקון תקנה 42 מאושר.

ליאורה עופרי: הוספת תקנה 42א 27.

ליאורה עופרי: אחרי תקנה 42 לתקנתו העיקריות יבוא: "איסורים בעת תדלוק והדממת מנוע 42א.

ליאורה עופרי: בתחנת תדלוק ציבורית – (1) לא ישתמש אדם בטלפון נייד או במכשיר קשר מחוץ לרכב ולא יעשן;

אתי בנדלר: על מי האחריות לקיום התקנה הזאת?

ליאורה עופרי: האחריות היא על בעל רשיון עסק.

אתי בנדלר: זה דבר קצת בעייתי, בעיקר אם אדם יושב בתוך רכבו ומדבר בטלפון נייד.

ליאורה עופרי: אם הוא בתוך הרכב זה אפשרי.

אתי בנדלר: המילים "מחוץ לרכב" מתייחסות רק למכשיר הקשר, ולא לטלפון הנייד?

ליאורה עופרי: אפשר לחדד את זה.

ליאורה עופרי: אפשר לכתוב את המילים "לא ישתמש אדם מחוץ לרכב בפלאפון נייד או במכשיר קשר".

שלום שמחון: בסדר גמור.

ישראל יניב: אם זה חל על בעל התחנה אי אפשר יהיה לעמוד בזה, כי אנחנו מפעילים תחנות בשירות עצמי.

ליאורה עופרי: אפשר להוסיף את המילים "למעט במבנה המצוי בתוכה".

ליאורה עופרי: לגבי חוות מכלים התרנו להשתמש במכשירי קשר מוגני התפוצצות.

ליאורה עופרי: פה אנחנו לא רוצים להתיר את זה בכלל.

ישראל יניב: על איזה מבנה את מדברת?

יעקב פרידגוט: האם הכוונה להעניש את מי שמפר את ההוראה הזאת?

ליאורה עופרי: האחריות היא על בעל התחנה.

יעקב פרידגוט: זה לא סביר.

יעקב פרידגוט: אפשר להטיל עלי לשים שלט מאיר עיניים, אבל לא ייתכן שיענישו אותי כי אדם כלשהו נכנס לתחנה עם מכשיר פלאפון.

ישראל יניב: על סמך מה אתם קובעים את זה?

ישראל יניב: האם בכל העולם זה קיים?

מודי בן-ש"ך: כן

יעקב פרידגוט: זה כמו שתעניש את בעל הכביש במקום את בעל הרכב שזרק אשפה מהאוטו.

אתי בנדלר: אני מבקשת לדעת ממשרד המשפטים איזה אמצעי אכיפה יינקטו כדי לקיים את הוראת התקנה הזאת.

פיטר מגנוס: איסור העישון קיים כבר היום.

פיטר מגנוס: בוודאי שהחובה של בעל התחנה היא לשים את השילוט המתאים.

פיטר מגנוס: הענישה היא לא בידי בעל התחנה.

פיטר מגנוס: הגשת תביעה פלילית היא בידי השוטר.

יעקב פרידגוט: לא יכול להיות שמענישים אותי על חטא שלא חטאתי.

שלום שמחון: אנחנו את (3) בתקנה 42א מאשרים.

שלום שמחון: ב(1) ו(2) לא נדון היום.

אתי בנדלר: אני מבקשת לשקול את הטלת החובה של אי מילוי דלק אלא אם כן המנוע הודמם.

ישראל יניב: יש שירות עצמי בהמון תחנות.

אתי בנדלר: אני לא מדברת על תחנות.

שלום שמחון: מה איכפת לך שיהיה שלט?

אליעזר כהן: דווקא בשירות עצמי חשוב לדומם מנוע.

אליעד שרגא: התקנה כמו שהיא נראית בסדר גמור.

אליעד שרגא: האיסור הוא לא על בעל התחנה, הוא על המעשן.

ליאורה עופרי: תיקון תקנה 43 28.

ליאורה עופרי: בתקנה 43 לתקנות העיקריות - (1) בפסקה (3), במקום "350 ס"מ" יבוא "3.5 מטרים" ובמקום "150 ס"מ" יבוא "1.5 מטרים"; (2) בפסקה (4), במקום "250 ס"מ" יבוא "2.5 מטרים".

שלום שמחון: תיקון תקנה 43 מאושר.

ליאורה עופרי: תיקון תקנה 44 29.

ליאורה עופרי: בתקנה 44 לתקנות העיקריות - (1) בתקנת משנה (א) - (א) ברישה, במקום "מרכז" יבוא "דופן"; (ב) במקום כותרת הטור "בסנטימטרים" יבוא "במטרים"; (ג) בכל מקום, בפסקאות ובטור "במטרים", במקום "350 ס"מ" יבוא "3.5 מטרים"; במקום "100 ס"מ יבוא "1 מטר"; במקום "50 ס"מ" יבוא "0.5 מטר"; במקום "450 ס"מ" יבוא "4.5 מטרים".

ליאורה עופרי: (2) בתקנת משנה (ב), בהגדרת "פתח" במקום 60 ס"מ" יבוא "0.6 מטר";

שלום שמחון: תיקון תקנה 44 מאושר.

ליאורה עופרי: ביטול תקנות 48 עד 52 31.

ליאורה עופרי: תקנות 48,49,50,50א,51 ו-52 לתקנות העיקריות – בטלות.

ליאורה עופרי: יש צו של משרד התשתיות, שמדבר על אחסנת גלילים.

ליאורה עופרי: ההוראות האלו מדברות על אחסנת גלילים, לא על מחסן אספקה מרכזית של גז .

ליאורה עופרי: מאחר ויש צו של משרד התשתיות שמכסה את הנושא, אז יש אפשרות לבטל את התקנות האלו.

שלום שמחון: ביטול תקנות 48 עד 52 אושר.

אשר גרנר: היות ופה מדובר על אחסנה ולא עשינו תיקון בחוק רישוי עסקים, אני חושב שכדאי להשאיר את פרק ג' ולא למחוק אותו.

אתי בנדלר: הם אומרים שהתיקונים נעשו בתקנות אחרות.

אשר גרנר: מי שנותן לי היום אישור זה עדיין משרד העבודה.

ליאורה עופרי: צריך תיקון לצו.

אשר גרנר: צריך תיקון בחקיקה.

ליאורה עופרי: באופן אוטומטי רשות הרישוי אמורה לפנות למי שאמור לתת את זה.

אשר גרנר: בגז אתם לא בפנים.

חגית אייזנמן: אנחנו כן .

שלום שמחון: אנחנו מאשרים את ביטול תקנות 48-52.

ליאורה עופרי: החלפת תקנה 53 32.

ליאורה עופרי: במקום תקנה 53 לתקנות העיקריות יבוא: "אספקה מרכזית של גפ"מ 53.

ליאורה עופרי: מחסן אספקה מרכזית יותקן בהתאם לתקן ישראלי ת"י 158 חלק 1: מתקנים לגזים פחמימניים (גפ"מ): מאגרים, פרקים א', ב',ד' ו-ה'."

שלום שמחון: תקנה 53 מאושרת.

ליאורה עופרי: ביטול תקנות 53א עד 54 33.

ליאורה עופרי: תקנות 53א, 53א1, 53ב ו-54 לתקנות העיקריות – בטלות.

שלום שמחון: ביטול תקנות 53א עד 54 אושר.

ליאורה עופרי: החלפת תקנה 55 34.

ליאורה עופרי: במקום תקנה 55 לתקנות נעיקריות יבוא: "אישור עבודות ריתוך" 55.

ליאורה עופרי: לא תבוצע בשטח מחסן גפ"מ עבודת ריתוך אלא אם כן ניתן אישור לכך בכתב מאת המפקח העבודה האזורי.

ליאורה עופרי: "

שלום שמחון: החלפת תקנה 55 אושרה.

ליאורה עופרי: ביטול תקנה 55א 35.

ליאורה עופרי: תקנה 55א לתקנות העיקריות – בטלה.

שלום שמחון: ביטול תקנה 55א אושר.

ליאורה עופרי: הוספת תקנה 55ב 36.

ליאורה עופרי: אחרי תקנה 55א לתקנתו העיקריות יבוא: "תדלוק בגפ"מ 55ב.

ליאורה עופרי: בתחנת תדלוק פנימית בה מתבצע תדלוק בגפ,מ יקויימו דרישות תקן ת"י 5512.

ליאורה עופרי: "

שלום שמחון: הוספת תקנה 55ב אושרה.

ליאורה עופרי: תיקון תקנה 56 36.

ליאורה עופרי: בתקנה 56 לתקנות העיקירות, במקום "יחסין" יבוא "יאחסן" ובמקום "הראשי" יבוא "האזורי"; במקום הסיפה החל במילים "או שהסכים" יבוא "או שלא בהתאם לתנאים ולסייגים שהוא קבע".

שלום שמחון: תיקון תקנה 56 אושר.

ליאורה עופרי: החלפת תקנה 60 38.

ליאורה עופרי: במקום תקנה 60 לתקנות עיקריות - "אחסנת נפט סוג ב' או סוג ג' במכל על - קרקעי 60.

ליאורה עופרי: אחסנת נפט סוג ב' א וסוג ג' מותרת בתנאים שלהלן: (1) המכלים מותקנים במאצרה שקיבולה עולה ב-10% לפחות על קיבול המכל הגדול שבה; (2) למאצרה פתחי ניקוז המצויידים במגופים נאותים הניתנים להפעלה מבחוץ; (3) המרחק בין דופן מכל לדופן המאצרה יהיה 0.5 מטר לפחות במכל שקיבולו אינו עולה על 30 מ"ק ו-2 מטרים לפחות במכל שקיבולו עולה על 30 מ"ק או שהקיבול הכולל במאצרה עולה על 150 מ"ק; (4) המרחק בין דפנות שני מכלים סמוכים לא יפחת ממחצית צירוף הקטרים של המכלים, ובלבד שלא יפחת ממטר אחד; (5) המרחק בין דופן מכל לגבול המגרש או לקיר של מבנה יהיה כקוטר המכל, לפחות, ובלבד שלא יפחת מ-2 מטרים ואין הכרח שיעלה על 6 מטרים; (6) המרחק בין דופן מאצרה לגדר או מבנה יאפשר תנועה חופשית לרכב כיבוי אש ויהיה ברוחב של 3 מטרים לפחות; (7) השטח המגודר יהיה במרחק של 3 מטרים לפחות מגבול המגרש אלא אם כן קיים לאורכו קיר אטום בגובה של 1.8 מטרים לפחות.

ליאורה עופרי: "

יעקב פרידגוט: כל תקנה 60 מתייחסת לאחסנה במכל על-קרקעי, לכן ברישה של התקנה צריך להוסיף את המילים "במכל על קרקעי".

שלום שמחון: אנחנו מוסיפים את התוספת שלך.

שלום שמחון: תקנה 60 מאושרת.

ליאורה עופרי: ביטול תקנות 61 ו64 39.

ליאורה עופרי: תקנות 61 ו64 לתקנות העיקריות – בטלות.

שלום שמחון: ביטול תקנות 61 ו64 מאושר.

ליאורה עופרי: תיקון תקנה 65 40.

ליאורה עופרי: בתקנה 65 לתקנות העיקריות – (1) ברישה, במקום "הראשי" יבוא "האזורי"; (2) בפסקה (2) במקום "בתקנה 46" יבוא "בתקנה 13א".

שלום שמחון: תיקון תקנה 65 מאושר.

ליאורה עופרי: הוספת תקנה 65א 41.

ליאורה עופרי: אחרי תקנה 65 לתקנות העיקריות יבוא: "איסורים בעת תדלוק בתחנת תדלוק פנימית 65א.

ליאורה עופרי: בתחנת תדלוק פנימית - (1) לא ישתמש אדם בטלפון נייד או במכשיר קשר מחוץ לרכב ולא יעשן; (2) חובה לדומם מנוע בעת התדלוק; (3) יותקן שלט אזהרה בנוסח "אין להשתמש בטלפון נייד או במכשיר קשר מחוץ לרכב; אין לעשן בשטח התחנה וחובה לדומם מנוע הרכב בעת התדלוק" או בנוסח שווה ערך שבו הסבר באמצעים גרפיים.

ליאורה עופרי: "

שלום שמחון: אנחנו מאשרים רק את (3) בתקנה 65א.

ליאורה עופרי: תיקון תקנה 66 42.

ליאורה עופרי: בתקנה 66 לתקנות העיקריות, במקום "יחסין" יבוא "יאחסן" ובמקום "הראשי" יבוא "האזורי"; במקום הסיפה החל במילים "או שהסכים" יבוא "או שלא בהתאם לתנאים ולסייגים שהוא קבע".

שלום שמחון: תיקון תקנה 66 אושר.

ליאורה עופרי: תיקון תקנה 67 43.

ליאורה עופרי: בתקנה 67 לתקנות העיקריות, הסיפה מתחילה במלים "או במכלים" – תימחק.

שלום שמחון: תיקון תקנה 67 מאושר.

ליאורה עופרי: תיקון תקנה 68 44.

ליאורה עופרי: בתקנה 68 לתקנות העיקריות, בכל מקום, במקום "ק"ל יבוא "מ"ק" ובמקום "בריכת איסוף" ו"האיסוף" יבוא "מאצרה" ו"המאצרה", לפי העניין.

שלום שמחון: תיקון תקנה 68 מאושר.

ליאורה עופרי: תיקון תקנה 69 45.

ליאורה עופרי: תקנה 69 לתקנות העיקריות – בטלה.

שלום שמחון: תיקון תקנה 69 מאושר.

ליאורה עופרי: תיקון תקנה 70 46.

ליאורה עופרי: בתקנה 70 לתקנות העיקריות, במקום "הראשי" יבוא "האזורי".

שלום שמחון: תיקון תקנה 70 מאושר.

ליאורה עופרי: תיקון כותרת פרק ח' 47.

ליאורה עופרי: בכותרת פרק ח' במקום "קמעוניים" יבוא "מחסים סיטוניים".

שלום שמחון: תיקון כותרת פרק ח' מאושר.

ליאורה עופרי: תיקון תקנה 71 48.

ליאורה עופרי: בתקנה 71 לתקנות העיקריות, במקום "יחסין" יבוא "יאחסן", במקום "קימעוני" יבוא "סיטוני" ובמקום "הראשי" יבוא "האזורי".

שלום שמחון: תיקון תקנה 71 מאושר.

ליאורה עופרי: תיקון תקנה 74 49.

ליאורה עופרי: בתקנה 74 לתקנות העיקריות – (1) ברישה, במקום "בתנאים שלהלן" יבוא "בכפוף לקיום התנאים המפורטים בתקנה 60"; (2) פסקאות (1) ו(2) – יימחקו.

שלום שמחון: תיקון תקנה 74 מאושר.

ליאורה עופרי: תיקון תקנה 75 50.

ליאורה עופרי: בתקנה 75 לתקנות העיקריות , במקום "ק"ל" יבוא "מ"ק"; במקום 100 ס"מ" יבוא "1 מטר"; ובמקום 180 ס"מ" יבוא "1.8 מטרים".

שלום שמחון: תיקון תקנה 75 מאושר.

ליאורה עופרי: תיקון תקנה 76 51.

ליאורה עופרי: בתקנה 76 לתקנות העיקריות, במקום "ניפוק" יבוא "מילוי מכליות"

שלום שמחון: תיקון תקנה 75 מאושר.

ליאורה עופרי: תיקון תקנה 77 52.

ליאורה עופרי: בתקנה 77 לתקנות העיקריות, במקום " הראשי" יבוא "האזורי".

שלום שמחון: תיקון תקנה 77 מאושר.

ליאורה עופרי: תיקון תקנה 80 53.

ליאורה עופרי: תקנה 80 לתקנות העיקריות – בטלה.

שלום שמחון: תיקון תקנה 80 מאושר.

ליאורה עופרי: תחילה ותחולה 54 (א) תחילתן של תקנות אלה 90 ימים מיום פרסומן.

ליאורה עופרי: (ב) תקנות 10(ג)ו-(ד), 13(1), 24(2), 38(1), 53, 60(1), (2) ו-(3) לתקנות העיקריות, כתיקונן בתקנות אלה, יחולו על מיתקנים חדשים שהוקמו לאחר תחילתן.

שמואל בורסי: אנחנו מדברים על מחסני נפט שיש שלהם את האישורים הנדרשים.

שמואל בורסי: לא מדובר כאן בפצצות זמן מתקתקות או בפצצות אחרות, אלא במתקנים בטוחים.

שמואל בורסי: הושקע הרבה כסף בהקמת אותם מחסני נפט קמעונאים, לרבות כל הליך הרישוי הן על פי חוק התכנון והבנייה והן על פי תקנות רישוי עסקים.

שמואל בורסי: יצא שאם התקנות האלו יעשו אבחנה בין סעיפים כאלה ואחרים לעניין התחולה, אז כל אותן חברות דלק שיש להן מחסני נפט קמעונאים ייפגעו פגיעה אנושה.

שלום שמחון: מה אתה מציע?

שמואל בורסי: נראה לי לנכון שהתקנות האלו יחולו רק על מתקנים חדשים.

שמואל בורסי: אני מציע שיינתן פרק זמן של 3 שנים, על מנת להשלים הליכי רישוי.

שלום שמחון: מה יהיה סביר בעיניכם?

ליאורה עופרי: לא איכפת לי שזה יהיה גם חצי שנה.

ליאורה עופרי: אנחנו עדיין סוברים שגם בהגדרה הנוכחית מחסן קמעונאי לא יכול לפעול כתחנת דלק.

חגית אייזנמן: זאת תהיה טעות לתת איזה שהוא פרק זמן.

ישראל יניב: פחות משנה זה לא הוגן.

שלום שמחון: אז מה יהיה כתוב?

ישראל יניב: שזה ייכנס לתוקף לגבי מתקנים שיש להם אישור קיים.

ישראל יניב: .

שלום שמחון: האם תצטרך לכתוב תצהיר למשרד על כך שאתה מודע שיש ליקויים ועל אף זאת אתה מבקש אורכה כדי לתקן את הליקויים?

ישראל יניב: אני הייתי מצפה שזה יהיה בצו.

ישראל יניב: אף אחד מאיתנו לא עבר עבירה, הוא עבד לפי כללים שהיו קיימים.

שמואל בורסי: אני לא יודע על איזה ליקויים מדובר.

שמואל בורסי: אני הצגתי מכתב של מר פיטר מגנוס, מפקח עבודה ראשי, שבכלל לא מדבר על ליקויים.

שמואל בורסי: גם בנוסח הקודם כשדובר על מחסני נפט קמעונאים דובר על יחידת ניפוק.

שמואל בורסי: יחידת ניפוק זה לא למכליות, כי מכליות לא ממלאים באמצעות יחידת ניפוק.

שמואל בורסי: גם המחוקק בנוסח המקורי התכוון לפרשנות שאנחנו נותנים.

שרגא אליעד: התקנות האלו לא הגיעו לשולחן של ועדת הכלכלה יש מאין, הן הגיעו לאור העובדה שהפרצה הזאת נוצלה במשך הרבה מאוד שנים לתדלוק של מכוניות פרטיות.

שרגא אליעד: באה המדינה בבג"ץ ואמרה שלא צריך את התקנות האלו.

שרגא אליעד: אנחנו דרשנו מהשר לתקן את התקנות לאור הפרצה שנוצלה בתקנות על ידי אנשים.

שרגא אליעד: באה המדינה לבג"ץ ואמרה שהתקנות על פי ניסוחן הקודם לא מאפשרות את מכירת הדלק.

שרגא אליעד: אין פה שום תקופת התארגנות, כי גם לפני כן זה נעשה בצורה בלתי חוקית.

שלום שמחון: התחילה של תקנות אלו תהיה 180 ימים מיום פירסומן.

שלום שמחון: אני מאשר את תקנה 54.